kardosdrur/scandi-wiki huggingface dataset:
Linn-Kristin Riegelhuth Koren

Linn-Kristin "Linka" Riegelhuth Koren (født 1. august 1984) er en kvindelig norsk håndboldspiller, de har spillede for Larvik HK siden 2002 til 2017, med undtagelse af sæsonen 2009/10, hvor hun spillede for FCK Håndbold. Hun har tidligere spillet for Ski IL, Holmlia og Furuset. Hun debuterede på landsholdet den 29. september 2003 mod Kroatien. Hun kan bruges både som højrefløj og højreback, men bruges mest på højrebackposisionen.

Hun blev kåret til "årets spiller, årets højreback" og fik topscorertitlen i Eliteserien i 2006/07. Hun lavede 221 mål, hvilket er rekord. Hun lavede også 48 mål i den norske pokalturnering og 85 mål i Champions League. I OL-finalen i 2008 scorede hun ni mål på ti forsøg og til EM samme år blev hun ikke bare mesterskabets topscorer med 51 mål på otte kampe. Hun fik også en plads på EM's "All Star"-hold som højrefløj. I oktober 2009 blev hun kåret til årets håndboldspiller i håndboldåret 2008. Og til VM i 2009, blev hun udnævnt til "All Star"-holdet som 

Hun giftede sig sommeren 2011 med Einar Riegelhuth Koren. Hun er søster til Betina Riegelhuth.

Meritter med landsholdet

EM 
 EM 2004 – 
 EM 2006 – 
 EM 2008 – 
 EM 2010 – 
 EM 2014 – 
 EM 2012 –

VM 
 VM 2011 – 
 VM 2007 – 
 VM 2009 –

OL 
 OL 2008 – 
 OL 2012 – 
 OL 2016 –

Referencer

Eksterne henvisninger 

 

Håndboldspillere fra Norge
Håndboldspillere fra FC København Håndbold
Håndboldspillere fra Larvik HK
Deltagere for Norge ved sommer-OL 2008
Deltagere for Norge ved sommer-OL 2012
Deltagere for Norge ved sommer-OL 2016
Olympiske håndboldspillere fra Norge
Olympiske mestre fra Norge
Olympiske bronzemedaljevindere fra Norge
Håndboldspillere ved sommer-OL 2012
Håndboldspillere ved sommer-OL 2016
Medaljevindere ved sommer-OL 2016
A Jazz Holiday

A Jazz Holiday er et jazz album af Benny Goodman. det blev lavet i 1928 og blev udgivet i 1973.

Spor 
 "A Jazz Holiday" 
 "'Deed I Do" 
 "Buy, Buy For Baby" 
 "Bashful Baby" 
 "Yellow Dog Blues" 
 "Dinah" 
 "Carolina In The Morning" 
 "Who" 
 "How Come You Do Me Like You Do?" 
 "Royal Garden Blues" 
 "I'm Crazy 'Bout My Baby" 
 "Crazy 'Bout My Gal" 
 "Railroad Man" 
 "Sweetest Melody" 
 "Mysterious Mose" 
 "That's A Plenty" 
 "Clarinetitis" 
 "Jungle Blues" 
 "Room 1411" 
 "Blue" 
 "After A While" 
 "Basin Street Blues" 
 "Farewell Blues"

Album fra 1928
Fu:el

Fu:el var et dansk boyband bestående af Lars Thomsen, Theis Keller, Patrick Hellegård, Tarik Bakir og Martin Bunk. De blev kendt som vinderne af tredje sæson af talentprogrammet Popstars i 2003, hvor formålet var at finde Danmarks nye boyband. Med en pladekontrakt på Medley Records udsendte de singlen "Please, Please", der gik ind som #1 på singlelisten. Herefter fulgte debutalbummet Next, Please, der kun solgte 5.000 eksemplarer. Musikmagasinet GAFFA gav albummet én ud af seks stjerner og skrev: "Musikken har ingen charme, ingen værdighed, ingen relevans."

Theis Keller har siden medvirket på Joey Moe-albummet Midnat (2012), bl.a. som sangskriver på singlen "Jeg falder for dig". Patrick Hellegård (nu Patrick Spiegelberg) har siden arbejdet som sanger, sangskriver, danser og koreograf.

Diskografi

Albums 
 2003 Next, Please

Singler 
 2003 "Please Please" (#1 på Tracklisten)
 2003 "Next Summer"

Referencer 

Boybands
Musikgrupper fra Danmark
Popstars-deltagere
Musikgrupper fra 2003
Direkte-til-video

Direkte-til-video (også kendt som direkte-på-VHS, direkte-på-DVD og direkte-på-Blu-Ray) er et begreb, som bruges om en film, tv-serie, kortfilm eller tegnefilm som frigives til publikum direkte i hjemmevideo-format (i begyndelsen VHS), før eller uden at være blevet vist i biograferne eller på tv.

Direkte-til-video-format er ofte blevet brugt til at producere efterfølgere eller forløbere til succesfulde film. Begrebet har gennem tiden fået en nedsættende betydning om projekter, der ikke forventes en stor eller speciel succesfuld indtjening eller modtagelse, da projekterne ofte kan have lavere teknisk eller kunstnerisk kvalitet.  Formatet har dog vist profitabelt for selvstændige filmskabere og mindre filmproduktionsselskaber.

Se også 
 B-film
 Original video animation (OVA)

Referencer 

Film
Daewoo Espero

Daewoo Espero (type J) (i nogle spansktalende lande kaldet Daewoo Aranos) var en bilmodel fra det sydkoreanske bilmærke GM Daewoo. Modellen blev bygget i Sydkorea mellem oktober 1990 og september 2000.

I Europa blev bilen solgt mellem februar 1995 og juni 1997 og var den ene af to bilmodeller (den anden var Nexia) i Daewoos oprindelige europæiske modelprogram.

Teknik og udstyr 

Teknisk set var Espero baseret på den i sommeren 1981 introducerede Opel Ascona C (GM J-platform), men havde sit eget karrosseri designet af Bertone. Med en længde på 4,61 m tilhørte modellen den store mellemklasse. I modsætning til Opel Ascona, som også fandtes som combi coupé, fandtes Espero kun som firedørs sedan.

I hele den tid hvor Espero blev markedsført i Europa, fandtes den med tre forskellige benzinmotorer fra 66 kW (90 hk) til 77 kW (105 hk). Det af fabrikanten opgivne brændstofforbrug lå mellem 6,3 og 7,3 liter normalbenzin pr. 100 km.

Navnets oprindelse 
Navnet Espero betyder "håb" på Esperanto. Daewoo Espero blev i Østeuropa også solgt som Chevrolet og blev i 1997 afløst af Daewoo Leganza. Esperos nærmeste konkurrent på det koreanske hjemmemarked var Hyundai Sonata.

I nogle, men ikke alle spansktalende lande (f.eks. ikke Argentina og Chile) hed bilen Daewoo Aranos, da ordet Espero betyder "jeg venter" på spansk. Et sådant navn skønnedes ikke at være ret salgbart.

Tekniske data

Referencer

Litteratur 
 Automobil Revue. Katalog 1996 (på tysk og fransk).
 Daewoo Espero instruktionsbog. Daewoo Motor Co., Ltd, juni 1996. Varenr. MY97DU604 (på tysk).

Eksterne henvisninger 

Espero
Store mellemklassebiler
Forhjulstrukne biler
Biler introduceret i 1990
Biler fra 1990'erne
Biler fra 2000'erne
Biler designet af Bertone
Trinitramid

Trinitramid er et stof bestående af nitrogen og oxygen med molekyleformlen N(NO2)3. Stoffet blev opdaget og beskrevet i 2010 af forskere ved Kungliga Tekniska Högskolan (KTH) i Sverige.

Trinitramid har potentiale til at være det mest effektive og mindst forurenende raketbrændstof iltere da det er klorfrit.

Tidligere har der været spekulationer om trinitramid kunne eksistere. Teoretiske beregninger af Montgomery og Michels viste at stoffet kunne være stabilt.

Kilder/referencer 

Kvælstofforbindelser
Oxider
Raketter
Jules Quicherat

Jules Étienne Quicherat (13. oktober 1814 — 8. april 1882) var en fransk historiker, bror til Louis Quicherat.

Quicherat blev 1849 professor ved École des chartes og 1871 skolens direktør. Ved Michelet fik han interesse for Jeanne d'Arc og udgav 1841—49 Procès de condamnation et de réhabilitation de Jeanne d’Arc (5 bind). Herved kom han ind på at studere det 15. århundrede i Frankrig og har udgivet flere værker derom (Histoire des règnes de Charles VII et de Louis XI par Thomas Basin, 1855—59, Rodrigue de Villandrando (1879).

I Histoire de Sainte-Barbe har han givet et meget vigtigt bidrag til den franske offentlige skoles historie. Betydningsfuldt for studiet af den franske kulturhistorie er hans Histoire du Costume en France (1877). Quicherat var lige betydelig som historiker og arkæolog, og hans produktion (365 nummer i bibliografien) er lige så værdifuld som omfattende.

Eksterne henvisninger 

Historikere fra Frankrig
Arkæologer fra Frankrig
Jens Als-Nielsen

Jens Aage Als-Nielsen (født 21. januar 1937 i Silkeborg) er en dansk fysiker, der er professor emeritus i eksperimentel fysik ved Københavns Universitet. Han har gennem sin karriere været en foregangsmand indenfor brugen af neutron- og røntgenstråling til studier af strukturelle omlejringer i faste stoffer.

Als-Nielsen er cand.polyt., blev dr.phil. i 1969 og var ansat ved Forskningscenter Risø fra 1961 til han i 1995 blev professor i eksperimentel fysik ved Københavns Universitet. Herfra blev han pensioneret i 2007.

I 1985 modtog han Hewlett-Packard-prisen. 

Han er far til musikeren Uffe Savery og skuespilleren Maria Savery. 

Fysikere fra Danmark
Professorer fra Københavns Universitet
Personer i Kraks Blå Bog
Ingeniører fra Danmark
Medlemmer af Videnskabernes Selskab
Corail (tog)

Corail er navnet på en række personvogne hos SNCF, der blev taget i brug 1975. De kører normalt på det almindelige jernbanenet udenfor de franske højhastighedsbaner. Da vognene indsattes, blev de forsynet med aircondition, lydisolering og mm. hvilket gjorde dem mere komfortable end de gamle InterCity-vogne. SNCF bestilte over 3000 vogne, hvor mange af vognene stadig er i drift. Nogle vogne er dog blevet moderniseret og omdøbt til bl.a. Téoz, Lunéa og Intercités. Navnet Corail anses som en sammentrækning af ordene 'comfort' og 'rail'.

Da den moderne TGV-service kom til, moderniserede SNCF samtlige Corail-vogne, der kaldtes Corail Plus-programmet. Efter et par år blev en del vogne genmoderniseret for at holde trit med TGV-togene. Disse vogne fik bl.a. ny bemaling og et stærkt moderniseret interiør. En anden del blev gearet til at klare kørsler med en hastighed på 200 km/t, og bruges i regionale tjenester under navne som TER 200</small> og Interloire.

En anden type moderniserede Corail-vogne er Lunéa-vogne (liggevogne). Nattogene opererer på en række indenlandske ruter, der tilbyder rejse i begge klasser. Passagerer rejser i kupéer á 4 eller 6 køjer, der kan skubbes ind.

En Corail-vogn er 26,4 meter lang, og 2,825 meter bred. Vognen vejer ca. 42 tons, har 88 sæder på 2. klasse og 58 på 1. klasse. Dens bogier er af typen Y 32 A, og dens maksimale hastighed ligger på 160 km/t eller 200 km/t.

Fodnoter 

Jernbanetransport i Frankrig
Transient-spændings-dæmper

En transient-spændings-dæmper eller TVS (akronym eng. transient voltage suppression) er en generel klassifikation af en række af komponenter designet til, at reagere på pludselige eller forbigående (transiente) overspændinger.  En sådan enhed, som anvendes til dette formål er en TVS-diode, der er en slags zenerdiode designet til at beskytte elektronik mod overspændinger.  Et andet design er en familie af produkter, som er kendt som metaloxid varistor (MOV), der kan beskytte elektroniske kredsløb og elektrisk udstyr.

En TVS' karakteristik gør, at den reagerer hurtigere på overspændinger end andre overspændingsbeskyttelseskomponenter, såsom varistorer eller gasudladningsrør. TVS-dioder reagerer så hurtigt, at det gør dem anvendelige til at beskytte mod hurtige og ofte ødelæggende transienter. Disse hurtige overspændingstransienter er tilstede på alle distributionsnetværk og kan være forårsaget af enten interne eller eksterne hændelser, såsom lyn eller motorgnister.

Anvendelser af TVS-dioder omfatter unidirektionale eller bidirektionale elektrostatisk udladnings beskyttelse af transmissionslinjer eller datalinjer i elektroniske kredsløb.  MOV baserede TVS bliver brugt til at beskytte hjemmeelektronik og distributionssystemer.

Sammenligning af transient-dæmpere

Kilder/referencer

Se også 
 Overspændingsbeskytter
 Overspændingsafleder
 Lynafleder
 Polyswitch, en strøm-følsom komponent

Eksterne henvisninger 

 Overview of Infineon Transient Voltage Suppressor Diodes
 Littelfuse overview on Transient Voltage Suppressors *Transient Suppression Devices and Principles
 Transient suppression techniques www.educypedia.be/electronics/Transientsuppression.htm 

Elektrisk sikkerhed
Elektroniske komponenter
Flemming Hvidtfeldt

Flemming Hvidtfeldt (født 11. august 1954, død 17. december 2020) var en dansk journalist og tidligere chefredaktør ved en række dagblade, der siden 2014 har haft egen medievirksomhed ved navn Chutikan.

Hvidtfeldt blev student fra Risskov Amtsgymnasium i 1973 og er uddannet journalist fra Danmarks Journalisthøjskole i 1978. Fra 1977 var han ansat som journalist ved Vendsyssel Tidende. I 1982 blev han ansat ved Jydske Tidende som journalist og siden forside- og featureredaktør. Han var fra 1985 til 1998 ansat ved JydskeVestkysten som redaktionschef, kom derefter til Nordjyske Medier som medlem af chefredaktionen, inden han i 2005 blev chefredaktør for Dagbladet Ringkøbing-Skjern. Fra 2008 til 2011 var han chefredaktør for Århus Stiftstidende.

Fra 2012 til 2014 var han ansat som skrivende journalist i Midtjyske Medier ved mediehusets Public Content Bureau. I 2014 blev han selvstændig og etablerede medievirksomheden Chutikan.

Flemming Hvidtfeldt var i mange år medlem af dommerkomiteen for Årets Avisside i Danmark. Han var formand for designkonkurrencen Best News Design Scandinavia og formand for Society for News Design Scandinavia, der er en søsterorganisation til Society for News Design med hjemsted i USA.

Hvidtfeldt døde i kræft på Hospice Søholm i Stavtrup i december 2020.

Kilder 

Journalister fra Danmark
Chefredaktører fra Danmark
Personer døde af kræft
Integrated Taxonomic Information System

Integrated Taxonomic Information System, ITIS, er en organisation der samler information om planter, dyr, svampe og mikroorganismer. ITIS blev oprettet for at fremme samarbejdet mellem amerikanske myndigheder, men der deltager nu flere internationale organisationer i samarbejdet. Målet er at skabe en lettilgængelig database med pålidelig information om artsnavne og deres videnskabelige klassifikation.

Se også
 Systematik
 Taksonomi
 Biologisk klassifikation

Eksterne henvisninger
 ITIS, Integrated Taxonomic Information System

Note

Klassifikation
Biologiske systemer
John Prescott Knight

John Prescott Knight (født 9. marts 1803 i Stafford, død 26. marts 1881 i London) var en engelsk maler.

Knight gik først i købmandslære, studerede derefter på Akademiet, blev elev af George Clint og begyndte at udstille i 1820'erne, mest portrætter, mariner og landskaber m. v., i alt udstillede han henved 300 arbejder. Han blev 1844
medlem af Royal Academy, var dets sekretær en lang årrække, 1849—60 professor i perspektivlære.

Knight blev især populær ved Waterloo-banketten, som erhvervedes af hertugen af Wellington, og ved sine portrætter: Walter Scott, faderen E. Knight, Glover etc. Andre værker er De forskrækkede Smuglere, John Knox’s prædiken (udstillet 1855 i Paris), Whistparti etc.

Malere fra England
Richard Glover

Richard Glover (1712 — 25. november 1785) var en engelsk episk digter.

Glover var købmand, men havde fået en lærd opdragelse og skrev som 16-årig et æredigt til Newton. Hans hovedværk, heltedigtet Leonidas, udkom 1737 og gjorde megen lykke, især blandt Whigerne; det udkom senere i flere forøgede udgaver. En fortsættelse af dette digt er The Atheniad i 30 sange, der blev udgivet efter hans død.

Af hans andre digte kan nævnes: London; or, the Progress of Commerce (1739) og Admiral Hosiers Ghost (1739), en ballade, der skulde vække harme mod spanierne. Han skrev også to tragedier: Boadicea (1735), der foregår i det gamle Britannien, og Medea (1761), der er dannet efter græskt mønster.

Fra 1761 var han i flere år medlem af parlamentet og skrev om sin tids politiske intriger i Memoirs by a distinguished literary and political character from 1742—57, der først blev trykt 1813.

Digtere fra England
Politikere fra England
Thomas Andrew Knight

Thomas Andrew Knight (født 12. august 1759 i Wormesley, død 11 maj 1838 i Downton) var en engelsk plantefysiolog. Han var bror til Richard Payne Knight.

Knight studerede i Oxford, ivrig deltagende i sportslivet. Han overtog 1791 en landejendom, hvor han i have og væksthus anstillede forsøg, dels af videnskabelig, dels af praktisk interesse. Berømte er hans studier over planternes bevægelser — han beviste, at geotropisme skyldes tyngdekraften — og over saftstrømningen i træerne.

Også med podning og krydsbefrugtning har Knight syslet, ligesom han har nydt anseelse som kvægopdrætter. 1805 blev han
medlem af Royal Society, 1811 præsident i det engelske haveselskab. Et godt udvalg af hans skrifter er udgivet som nr. 62 af Ostwalds Klassiker der exacten Naturwissenschaft (1895). Deri findes en fortegnelse over hans værker.

Kilder 

 

Botanikere fra Storbritannien
Have- og landskabsgartnere
Modtagere af Copleymedaljen
Pauly Shore

Paul Montgomery «Pauly» Shore (født 1. februar 1968) er en amerikansk skuespiller og komiker. Han er bedst kendt for sine optrædener i komediefilm i 1990'erne. Shore begyndte sin karriere som stand-up komiker da han var 17. Senere blev han en MTV VJ i 1989. Dette førte til en hovedrolle i filmen Encino Man in 1992. Filmen var et moderat hit. Efter dette fulgte roller i andre film, eksempelvis Son in Law (1993) og Bio-Dome (1996).

Tidligt liv 
Shore blev født Paul Montgomery Shore, søn af Mitzi Shore, som ejede og drev The Comedy Store, og Sammy Shore, komiker og medstifter af The Comedy Store. Shore voksede op i Beverly Hills i Californien. Han gik på Beverly Hills High School.

Karriere

Stand-up karriere 
Shore fik sin debut som stand-up komiker i en alder af 17 år. Han var kraftigt inspireret af sine forældres arbejde indenfor komedie og showbusiness. Indenfor standup blev Sam Kinison hans mentor, og Shore åbnede flere af hans sæt.

Filmografi

Links

Referencer 

Skuespillere fra USA
Personer fra Los Angeles
Komikere fra USA
Modtagere af Golden Raspberry Awards
Charles Knight

Charles Knight (født 15. marts 1791, død 9. marts 1873) var en engelsk forlægger og forfatter.

Knight kom i 14-årsalderen i lære hos sin fader, der var bogtrykker. Sammen med ham begyndte han 1812 udgivelsen af et blad, The Eton and Windsor Express, der fortsattes til 1827. Efter at have udgivet nogle skuespil samt et månedsblad, The Plain Englishman, der skulde modarbejde dårlig litteratur, rejste han 1823 til London, hvor han begyndte et tidsskrift: Knight's Quarterly Magazine, der havde mange betydelige medarbejdere, blandt andre Macaulay. 

Sit ønske om at arbejde for god litteratur fik han opfyldt, da han 1827 blev opsynshavende over de værker, som blev udgivne af Selskabet for udbredelse af nyttige kundskaber. Hans øvrige arbejder gik alle i samme retning. Han udgav Library of Entertaining Knowledge og begyndte 1832 sit Penny Magazine, der fortsattes til 1845. Samtidig påbegyndte han en Penny Cyclopædia, der blev et værk på 30 bind og først sluttedes 1858. 

Af hans mange forskellige værker skal endnu nævnes: The Pictorial Bible (1838), London (1841-44), The Pictorial Shakespeare, en illustreret udgave med kommentar, ledsaget af en udførlig biografi (1839-43), Studies of Shakespeare (1849), Popular history of England (1856-62), samt en autobiografi: Passages of a working life (1863-65). 

Forlæggere fra Storbritannien
Jelle Vossen

Jelle Vossen (født 22. marts 1989 i Bilzen, Belgien) er en belgisk fodboldspiller, der spiller som angriber i Jupiler League-klubben Club Brugge. Han har tidligere repræsenteret blandt andet KRC Genk samt engelske Middlesbrough og Burnley.

Med KRC Genk vandt Vossen i 2009 den belgiske pokalturnering.

Landshold 
Vossen har (pr. marts 2018) spillet 12 kampe og scoret to mål for det belgiske landshold, som han debuterede for den 29. maj 2009 i en venskabskamp mod Chile. Hans første landsholdsscoring faldt den 12. oktober 2010, da han scorede kampens første mål i et 4-4 opgør i EM-kvalifikationen mod Østrig.

Titler 

Belgiske Pokalturnering
 2009 med KRC Genk

Eksterne henvisninger 
 Footballdatabase.eu spillerinfo

Fodboldspillere fra Belgien
Fodboldspillere fra KRC Genk
Fodboldspillere fra Cercle Brugge
Fodboldspillere fra Middlesbrough F.C.
Fodboldspillere fra Burnley F.C.
Fodboldspillere fra Club Brugge
Torreón

Torreón er en by i den mexicanske delstat Coahuila. Hovedøkonomien i byen er baseret  landbrug, tekstil, metallurgi, kemi, handel og serviceydelser. I 2005 var indbyggertallet 548 723. Byen indgår i storbyområdet Comarca Lagunera sammen med andre byer i Coahuila og i nabostaten Durango.Det er mest sandsynligt at der har boet mennesker i dette område i 12 000 år. Byen er imidlertid ung. I 1892 var folketallet 200. I 1895 var folketallet øget til 5 000 og i 1910 til 34 000.

Eksterne henvisninger 

 Torreóns hjemmesider

Byer i Mexico
Etableret i 1893
Pierre Quillard

Pierre Quillard (14. juli 1864 i Paris – 4. februar 1912 i Neuilly) var en fransk forfatter.

Quillard dyrkede klassiske studier og debuterede 1885 med et parnassistisk påvirket digt La gloire du verbe, udgav året efter en symbolistisk verstragedie La fille aux mains coupées, samt senere L'errante (1896) og de lidenskabsfyldte digte La lyre héroïque et dolente (1898).

Som professor ved den armeniske højskole i Konstantinopel 1892—97 virkede han som ivrig forkæmper for Armeniens befrielse, grundlagde ugeskriftet Pro Armenia og skrev La question d'Orient (1898), efterfulgt 1902 af Pour l’Arménie (1902). Han oversatte de græske filosoffer Porphyrios (1893) og Iamblichos (1895), Sophokles’ Philoktetes (1901) samt Herondas’ Mimiamber.

Digtere fra Frankrig
Oversættere fra Frankrig
Aass Bock

Aass Bock er et af de få norske ølmærker, som er populære eksportvarer. Bock-øllet fra Aass har vundet priser og har fået meget omtale specielt i USA, hvor Aass Bryggeri har stor markedsføring.

Bock-øllet fra Aass er også populært i Norge, og det er ikke usædvanligt at Vinmonopolet har udsolgt. Det er kun Vinmonopolet, som må sælge Aass Bock i Norge på grund af alkoholindholdet , som ligger på 6%.

Links 
 Officiel hjemmeside
 Omtale på Aperetif.no 

Ølmærker
Olivier Deschacht

Olivier Deschacht (født 16. februar 1981 i Gent, Belgien) er en belgisk fodboldspiller, der spiller som venstre back. Han har spillet for klubben hele sin seniorkarierre, startende i 2001, og har siden 2007 været holdets anfører.

Med Anderlecht har Deschacht været med til at vinde fire belgiske mesterskaber og én pokaltitel.

Landshold 
Deschacht har (pr. december 2010) spillet 20 kampe for det belgiske landshold, som han debuterede for i 2003.

Titler 

Belgiske Mesterskab
 2004, 2006, 2007 og 2010 med Anderlecht

Belgiske Pokalturnering
 2008 med Anderlecht

Belgiske Super Cup
 2006 og 2007 med Anderlecht

Eksterne henvisninger 

 

Fodboldspillere fra Belgien
Fodboldspillere fra RSC Anderlecht
Malakit

Malakit (af græsk: malache) er et grønt kobberholdigt mineral, som er en blanding af kobberkarbonat og kobberhydroxid. Dets formel er Cu2(OH)2CO3. 

Malakit forekommer i Danmark i form af belægninger på kobber. Det dannes ved jordoverfladen og findes i de oxiderede dele af kobberforekomsterne sammen med andre kobbermineraler. Det anvendes både som kobbermalm og til smykkesten, men da mineralet har en hårdhed på 4, bliver disse smykkesten let ridset. Siden oldtiden har malakit været anvendt i sminke, og indtil 1800-tallet som pigment i kunstnerfarve.

Eksterne henvisninger 

 

Mineraler
Herondas

Herondas, græsk digter fra Kos i 3. århundrede f.Kr., Forf. til Mimiamber o: dram.
Smaadigte i ionisk Dialekt og choliambisk Versemaal, der giver stærkt realistiske Billeder af
Hverdagslivet og rimeligvis har været bestemte til dramatisk Foredrag ved Gæstebud; Titlerne
paa de bedst bevarede er: »Koblersken«, »Bordelværten«, »Skolelæreren«, »Kvinderne, der
tilbeder Asklepios«, »Den skinsyge«, »Veninderne«, »Skomageren«, »Drømmen«. Udg. af
Ke-nyon (1891), Rutheiford (1891), Herwerden (i »Mnemosyne«, XX, 1892), Bucheler (med lat.
Overs., 1892), Crusius (1892, 4. Udg. 1908), Nairn (Oxford 1904); de 3 første er oversatte
på dansk af Niels Møller i »Nord. Tidsskr. f. Filol.« (1892—93).

Antikke græske digtere
Superior (ølmærke)

Superior er et mexicansk øl mærke fra bryggeriet Cervecería Cuauhtémoc Moctezuma som har været på markedet siden 1896. Dette er et af Mexicos ældste ølmærker som produceres i dag. Øl mærket er også meget kendt for sin specielle markedsføring, specielt med blondinen La Rubia Superior.

Superior betyder på spansk «overordnet», «foresat», eksempelvis i en munkeorden.

Ølmærker fra Mexico